**KORRALDUS**

**EELNÕU**

Põltsamaa .02.2020 nr 2-4.2/2020/

**Bussipeatuste nimede määramine**

Põltsamaa vallas on mitu uut bussipeatust, millele ei ole nime määratud. Lisaks on Puurmani alevikus bussipeatuste eristamiseks vaja muuta Puurmani bussipeatuse nime. Vastavalt kohanimeseaduse § 4 lõike 1 punktile 5 on ühissõidukipeatustele kohanimede määramine kohustuslik ning § 5 lõike 1 punkti 3 ja lõike 4 kohaselt määrab kohanime kohalik omavalitsus.

Põltsamaa Vallavolikogu 17.05.2018 määruse nr 21 „Kohanime määramise kord“ § 2 lõige 1 sätestab, et Põltsamaa vallas määrab kohanimed vallavalitsus oma korraldusega. Vastavalt sama määruse §-le 4 tuleb kohanime määramise korralduse eelnõu avalikustada vähemalt 15 päeva enne kohanime määramise otsustamist Põltsamaa valla veebilehel ja kohaliku leviga perioodiliselt ilmuvas ajalehes. Bussipeatuste nimede määramise korralduse eelnõu on avalikustatud 04.02.2020 Põltsamaa valla veebilehel [www.poltsamaa.ee](http://www.poltsamaa.ee) ja 05.02.2020 ajalehes Põltsamaa Teataja.

Korraldus antakse kohaliku omavalitsuse korralduse seaduse § 6 lõike 3 punkti 1 ja § 30 lõike 1 punkti 2, kohanimeseaduse § 4 lõike 1 punkti 5, § 5 lõike 1 punkti 3 ja lõike 4, § 6 lõigete 1, 2, 8, 11 ja § 13 ning Põltsamaa Vallavolikogu 17.05.2018 määruse nr 21 „Kohanime määramise kord“ § 2 lõike 1 alusel.

1. Määrata Jõgeva maakonnas Põltsamaa vallas asuvate ühissõidukipeatuste nimed järgmiselt:

|  |  |  |  |  |
| --- | --- | --- | --- | --- |
| jrk nr | küla/alevik | peatuse nimi | endine nimi | asendiplaan |
| 1. | Väike-Kamari küla | Järveotsa |  | Lisa 1 |
| 2. | Vorsti küla | Vorsti |  | Lisa 2 |
| 3. | Kalana küla | Teeristi |  | Lisa 3 |
| 4. | Lahavere küla | Vilu |  | Lisa 4 |
| 5. | Aidu küla | Kose rist |  | Lisa 4 |
| 6. | Puurmani alevik | Puurmani rist | Puurmani | Lisa 5 |
| 7. | Mällikvere küla | Priksu |  | Lisa 6 |
| 8. | Mõhküla | Alliksaare |  | Lisa 7 |

2. Korraldus jõustub teatavakstegemisest.

3. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Põltsamaa Vallavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tartu Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

(allkirjastatud digitaalselt)

Margus Möldri (allkirjastatud digitaalselt)

vallavanem Janne Veski

vallasekretär

Koostas: maaspetsialist Kätlin Põdra

Kooskõlastas: vallasekretär Janne Veski

Ettekandja: maaspetsialist Kätlin Põdra

Korraldus saadetakse:

1. MTÜ Jõgevamaa Ühistranspordikeskus, heldur@uhistransport.ee;

2. teedespetsialist Aivar Aigro;

3. maaspetsialist Kätlin Põdra.